pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-สำนักงานการบินพลเรือนแห่งประเทศประกาศห้ามอากาศยานทำการบินเข้าสู่ประเทศไทยเป็นการชั่วคราว  ตั้งแต่วันที่ 7 - 18 เมษายน 2563 [กระทรวงคมนาคม]
วันจันทร์ที่ 6 เมษายน 2563
สํานักงานการบินพลเรือนแห่งประเทศประกาศห้ามอากาศยานทําการบินเข้าสู่ประเทศไทยเป็นการชั่วคราว  ตั้งแต่วันที่ 7 - 18 เมษายน 2563 [กระทรวงคมนาคม]
(ฉบับ 2)
ประกาศสํานักงานการบินพลเรือนแห่งประเทศ
เรื่อง ห้ามอากาศยานทําการบินเข้าสู่ประเทศไทยเป็นการชั่วคราว (ฉบับที่ 2)
ตามที่ได้มีประกาศสํานักงานการบินพลเรือนแห่งประเทศไทย เรื่อง ห้ามอากาศยานทําการบินเข้าสู่ประเทศไทยเป็นการชั่วคราว ประกาศ ณ วันที่ 3 เมษายน 2563 เพื่อป้องกันมิให้สถานการณ์การระบาดของโรคติดเชื้อไวรัสโคโรนา 2019 (COVID 19) รุนแรงมากยิ่งขึ้น และเพื่อสนับสนุนการแก้ไขสถานการณ์ฉุกเฉินข้างต้นให้ยุติลงโดยเร็ว นั้น
ด้วยเหตุผลและความจําเป็นในการคงความต่อเนื่องของมาตรการดังกล่าวเพื่อประสิทธิผลในการป้องกันและควบคุมโรค อาศัยอํานาจตามความในมาตรา 27 และมาตรา 28 แห่งพระราชบัญญัติการเดินอากาศ พ.ศ. 2497 ผู้อํานวยการสํานักงานการบินพลเรือนแห่งประเทศไทยจึงมีคําสั่ง ดังต่อไปนี้
1. ห้ามอากาศยานขนส่งคนโดยสารทําการบินเข้ามายังท่าอากาศยานในประเทศไทยเป็นการชั่วคราว ตั้งแต่ วันทื่ 7 เมษายน 2563 เวลา 00.01 น. จนถึงวันที่ 18 เมษายน พ.ศ. 2563 เวลา 23.59 น.
2. การอนุญาตการบินที่สํานักงานการบินพลเรือนแห่งประเทศไทยได้ออกให้แก่อากาศยานขนส่งคนโดยสาร สําหรับการบินเข้าสู่ประเทศไทยในช่วงระยะเวลาตาม 1. ให้เป็นอันยกเลิก
3. ข้อห้ามตาม 1. ไม่รวมถึงอากาศยานดังต่อไปนี้
(1) อากาศยานราชการหรือที่ใช้ในราชการทหาร (State or Military aircraft)
(2) อากาศยานที่ขอลงฉุกเฉิน (Emergency landing)
(3) อากาศยานที่ขอลงทางเทคนิค (Technical landing) โดยไม่มีผู้โดยสารออกจากเครื่อง
(4) อากาศยานที่ทําการบินเพื่อให้ความช่วยเหลือทางมนุษยธรรม ทําการบินทางการแพทย์ หรือการขนส่งสิ่งของเพื่อสงเคราะห์แก่ผู้ได้รับผลกระทบจากโรคติดเชื้อไวรัสโคโรนา 2019 (COVID 19) (Humanitarian aid, medical and relief flights)
(5) อากาศยานที่ได้รับอนุญาตให้ทําการบินรับส่งบุคคลกลับภูมิลําเนา (Repatriation)
(6) อากาศยานขนส่งสินค้า (Cargo aircraft)
4. ให้ผู้โดยสารบนอากาศยานที่ได้ออกเดินทางจากท่าอากาศยานต้นทางก่อนประกาศนี้ใช้บังคับอยู่ภายใต้บังคับของกฎหมายว่าด้วยโรคติดต่อและข้อกําหนดที่ออกตามความในมาตรา 9 แห่งพระราชกําหนดการบริหารราชการใน สถานการณ์ฉุกเฉิน พ.ศ. 2548 โดยต้องได้รับการกักตัวเป็นเวลา 14 วัน
ทั้งนี้ บัดนี้เป็นต้นไปหรือจนกว่าจะมีประกาศเปลี่ยนแปลง
ประกาศ ณ วันที่ 6 เมษายน พ.ศ. 2563
นายจุฬา สุขมานพ
ผู้อํานวยการสํานักงานการบินพลเรือนแห่งประเทศไทย
ที่มา: สํานักงานการบินพลเรือนแห่งประเทศไทย
รัฐบาลไทย-ข่าวทำเนียบรัฐบาล-"รศ.นพ.โศภณ"ลงพื้นที่ จ.ตาก ตรวจเยี่ยมโรงเรียนในโครงการพระราชดำริฯ
วันจันทร์ที่ 11 กุมภาพันธ์ 2562
"รศ.นพ.โศภณ"ลงพื้นที่ จ.ตาก ตรวจเยี่ยมโรงเรียนในโครงการพระราชดําริฯ
รศ.นพ.โศภณ นภาธร ผู้ช่วยรัฐมนตรีประจํากระทรวงศึกษาธิการ พร้อมคณะ เดินทางลงพื้นที่จังหวัดตาก เพื่อตรวจเยี่ยมโรงเรียนในโครงการตามพระราชดําริสมเด็จพระเทพรัตนราชสุดาฯ สยามบรมราชกุมารี สังกัดสํานักงานเขตพื้นที่การศึกษาประถมศึกษาตาก (สพป.ตาก) เขต 2
จังหวัดตาก - รศ.นพ.โศภณ นภาธร ผู้ช่วยรัฐมนตรีประจํากระทรวงศึกษาธิการ พร้อมคณะ เดินทางลงพื้นที่จังหวัดตาก เพื่อตรวจเยี่ยมโรงเรียนในโครงการตามพระราชดําริสมเด็จพระเทพรัตนราชสุดาฯ สยามบรมราชกุมารี สังกัดสํานักงานเขตพื้นที่การศึกษาประถมศึกษาตาก (สพป.ตาก) เขต 2ระหว่างวันที่ 6-8 กุมภาพันธ์ 2562โดยมีผู้บริหารสํานักงานเขตพื้นที่การศึกษา ศึกษานิเทศก์ และเจ้าหน้าที่กลุ่มส่งเสริมการจัดการศึกษา สพป.ตาก เขต 2 ร่วมเดินทางและให้ข้อมูลการตรวจเยี่ยม
ในการตรวจยี่ยมครั้งนี้ รศ.นพ.โศภณ ได้เดินทางไปโรงเรียนต่าง ๆ ใน 3 อําเภอ คือ
อําเภอแม่สอดที่โรงเรียนบ้านพะเด๊ะ
อําเภออุ้มผางที่โรงเรียนท่านผู้หญิงวิไล อมาตยกุล (บ้านเปิงเคลิ่ง) และโรงเรียนบ้านนุเซะโปล้ โรงเรียนบ้านกล้อทอ
อําเภอแม่ระมาดที่โรงเรียนท่านผู้หญิงพรสม กุณฑลจินดา และโรงเรียนบ้านแม่ระมาดน้อย
สําหรับการเดินทางลงพื้นที่ในครั้งนี้เพื่อติดตามความก้าวหน้าการดําเนินงานของโครงการสอบถามความเป็นอยู่และให้กําลังใจข้าราชการครูที่ปฏิบัติงานในพื้นที่ห่างไกลและยากลําบากในการคมนาคม ตรวจสภาพพื้นที่อาคารเรียน ห้องเรียน บ้านพักครู และเรือนพักนอนของนักเรียนบ้านไกล อีกทั้งติดดามสภาพปัญหาระบบไฟฟ้า ห้องคอมพิวเตอร์ และระบบอินเตอร์เน็ต ซึ่งพบว่าบางโรงเรียนในพื้นที่ยังไม่มีระบบไฟฟ้าแรงสูงเข้ามา จําเป็นที่จะต้องใช้ไฟฟ้าจากพลังงานแสงอาทิตย์และพลังงานน้ําทดแทน ซึ่งเป็นปัญหาต่อระบบการจัดการเรียนการสอนด้านคอมพิวเตอร์ รวมถึงการดํารงชีวิตอีกด้วย
โอกาสนี้ รศ.นพ.โศภณ ได้ประชุมรับฟังข้อคิดเห็นต่าง ๆ จากคณะกรรมการสถานศึกษาขั้นพื้นฐาน ผู้นําชุมชน หน่วยงานราชการในพื้นที่ ผู้บริหาร ข้าราชการครูและบุคลากรทางการศึกษา เพื่อนําข้อมูลที่ได้ไปพิจารณาหาแนวทางในการช่วยเหลือและแก้ไขปัญหาดังกล่าวต่อไป
Written byศตายุ วาดพิมาย, นักประชาสัมพันธ์ สพป.ตาก เขต 2
Photo Creditศตายุ วาดพิมาย, นักประชาสัมพันธ์ สพป.ตาก เขต 2
Rewriter/Editorบัลลังก์ โรหิตเสถียร
รัฐบาลไทย-ข่าวทำเนียบรัฐบาล-สธ.ชี้ State/Local Quarantine ผู้กลับจากต่างประเทศ ช่วยป้องกันโรคโควิด 19 สู่ชุมชน
วันเสาร์ที่ 9 พฤษภาคม 2563
สธ.ชี้ State/Local Quarantine ผู้กลับจากต่างประเทศ ช่วยป้องกันโรคโควิด 19 สู่ชุมชน
กระทรวงสาธารณสุข ชี้มาตรการกักตัวผู้เดินทางกลับจากต่างประเทศ 100 % ในสถานที่กักตัวที่รัฐจัดให้ (State/Local Quarantine) รับไว้สังเกตอาการแล้วประมาณ 10,000 ราย พบผู้ติดเชื้อ 87 ราย ส่งรักษาในโรงพยาบาล ลดการแพร่เชื้อสู่ชุมชน ย้ําให้ทุกคนเข้มมาตรการเว้นร
กระทรวงสาธารณสุข ชี้มาตรการกักตัวผู้เดินทางกลับจากต่างประเทศ 100 % ในสถานที่กักตัวที่รัฐจัดให้ (State/Local Quarantine) รับไว้สังเกตอาการแล้วประมาณ 10,000 ราย พบผู้ติดเชื้อ 87 ราย ส่งรักษาในโรงพยาบาล ลดการแพร่เชื้อสู่ชุมชน ย้ําให้ทุกคนเข้มมาตรการเว้นระยะห่าง สวมหน้ากาก ล้างมือบ่อย ๆ
วันนี้ (9 พฤษภาคม 2563) ที่ศูนย์ปฏิบัติการด้านข่าวโรคติดเชื้อไวรัสโคโรนา 2019 กระทรวงสาธารณสุข จ.นนทบุรีนายแพทย์ขจรศักดิ์ แก้วจรัส รองอธิบดีกรมควบคุมโรค กล่าวว่า รัฐบาลได้จัดตั้งสถานที่กักตัวทั้งState Quarantine และ Local Quarantineไว้สังเกตอาการผู้เดินทางจากต่างประเทศทุกช่องทาง ขณะนี้มีState Quarantine23 แห่ง และLocal Quarantineใน 12 เขตสุขภาพรองรับได้ 13,491 คน ข้อมูล ณ วันที่ 6 พฤษภาคม 2563 รับผู้เดินทางจากต่างประเทศไว้สังเกตอาการประมาณ 10,000 ราย พบผู้ติดเชื้อ 87 ราย แยกเป็นState Quarantine21 ราย และLocal Quarantine66 ราย ส่วนใหญ่เป็นผู้เดินทางจากประเทศอินโดนีเซีย รองลงมาคือ สหรัฐอเมริกา สหรัฐอาหรับเอมิเรตส์ มาเลเซีย ซึ่งหากรัฐบาลไม่กักตัวไว้สังเกตอาการ จะทําให้เกิดการแพร่กระจายโรคได้ อาจมีผู้ติดเชื้อในชุมชนเพิ่มขึ้นกว่า 10,000 ราย
นายแพทย์ขจรศักดิ์กล่าวว่า เรายังต้องคงมาตรการกักกันผู้เดินทางจากต่างประเทศให้ครบ 100 % เพื่อลดการนําเชื้อเข้าสู่ประเทศ ขณะเดียวกันต้องเข้มข้นมาตรการเชิงรุกค้นหาผู้ติดเชื้อในประเทศ เพื่อนําเข้าสู่การรักษา ป้องกันควบคุมโรคอย่างรวดเร็ว ลดการแพร่ระบาดให้อยู่ในระดับที่ระบบของเรารองรับได้ อย่างไรก็ตาม ขณะนี้รัฐบาลได้ผ่อนปรนให้เปิดกิจการ/กิจกรรมบางประเภทที่จําเป็นต่อการดํารงชีวิต ขอให้เจ้าของกิจการ ผู้รับบริการ และประชาชน ยังคงเข้มการปฏิบัติตามคําแนะนําอย่างเคร่งครัด ทั้งการเว้นระยะห่าง สวมหน้ากากผ้า ล้างมือบ่อย ๆ ลดการออกจากบ้านโดยไม่จําเป็น เพื่อประโยชน์ต่อตนเองและคนรอบข้าง
*************************** 9 พฤษภาคม 2563
รัฐบาลไทย-ข่าวทำเนียบรัฐบาล-แถลงข่าวความคืบหน้ามาตรการเยียวยา 5,000 บาท (3 เดือน) [กระทรวงการคลัง]
วันจันทร์ที่ 30 มีนาคม 2563
แถลงข่าวความคืบหน้ามาตรการเยียวยา 5,000 บาท (3 เดือน) [กระทรวงการคลัง]
แถลงข่าวความคืบหน้ามาตรการเยียวยา 5,000 บาท (3 เดือน)
นายอุตตม สาวนายน รัฐมนตรีว่าการกระทรวงการคลัง นายลวรณ แสงสนิท ผู้อํานวยการสํานักงานเศรษฐกิจการคลัง และนายผยง ศรีวณิช กรรมการผู้จัดการใหญ่ธนาคารกรุงไทย แถลงข่าวความคืบหน้ามาตรการเยียวยา 5,000 บาท (3 เดือน) จากการเปิดรับลงทะเบียนที่เว็บไซต์ www.เราไม่ทิ้งกัน .com ตั้งแต่วันเสาร์ที่ 28 มีนาคม 2563 มีผู้มาลงทะเบียนแล้วรวม 19.8 ล้านราย (ข้อมูล ณ เวลา 14.00 น. วันที่ 30 มีนาคม 2563) ซึ่งในภาพรวมหลังการปรับเพิ่มสมรรถนะของระบบการลงทะเบียนแล้ว การลงทะเบียนดําเนินไปได้อย่างราบรื่น
ทั้งนี้ ยังสามารถเข้ามาได้ต่อเนื่องตลอด 24 ชั่วโมงทุกวัน ยังไม่มีกําหนดปิดรับลงทะเบียน เพื่อให้มั่นใจว่าคนทํางานที่ได้รับความเดือดร้อนจะได้รับการเยียวยาอย่างทั่วถึง โดยการประมวลผลจะใช้เวลาอย่างเร็วที่สุด 7 วันทําการ ในกรณีที่ข้อมูลครบถ้วนถูกต้องเพื่อให้มั่นใจได้ว่าการจ่ายเงินเยียวยาถูกต้องและถึงมือผู้ได้รับผลกระทบอย่างแท้จริง ณ ห้องประชุมวายุภักษ์ 4 กระทรวงการคลัง เมื่อวันที่ 30 มีนาคม 2563
รัฐบาลไทย-ข่าวทำเนียบรัฐบาล-รัฐมนตรีประจำสำนักนายกรัฐมนตรี ลงพื้นที่ จ.นครราชสีมา มอบเงินจากกองทุนเงินช่วยเหลือผู้ประสบสาธารณภัย สำนักนายกรัฐมนตรี ช่วยเหลือผู้ประสบอัคคีภัย 3 ราย
วันจันทร์ที่ 9 ธันวาคม 2562
รัฐมนตรีประจําสํานักนายกรัฐมนตรี ลงพื้นที่ จ.นครราชสีมา มอบเงินจากกองทุนเงินช่วยเหลือผู้ประสบสาธารณภัย สํานักนายกรัฐมนตรี ช่วยเหลือผู้ประสบอัคคีภัย 3 ราย
รัฐมนตรีประจําสํานักนายกรัฐมนตรี ลงพื้นที่ จ.นครราชสีมา มอบเงินจากกองทุนเงินช่วยเหลือผู้ประสบสาธารณภัย สํานักนายกรัฐมนตรี ช่วยเหลือผู้ประสบอัคคีภัย 3 ราย
วันนี้ ( 9 ธ.ค.62) เวลา 09.00 น. นายเทวัญ ลิปตพัลลภ รัฐมนตรีประจําสํานักนายกรัฐมนตรี มอบเงินช่วยเหลือผู้ประสบอัคคีภัย จากกองทุนเงินช่วยเหลือผู้ประสบสาธารณภัย สํานักนายกรัฐมนตรี จํานวน 3 ราย รวมมูลค่าการ 705,000. บาท ณ วัดละลมโพธิ์ ต.พุดซา อ.เมือง จ.นครราชสีมา
นางปิยะฉัตร อินสว่าง รองผู้ว่าราชการจังหวัดนครราชสีมา กล่าวว่า การลงพื้นที่ให้ความช่วยเหลือประชาชนผู้ประสบอัคคีภัยในครั้งนี้ สืบเนื่องจากเมื่อวันที่ 7 สิงหาคม 2562 ที่ผ่านมา ได้เกิดเหตุอัคคีภัยที่บ้านละลมโพธิ์ หมู่ที่ 8 อยู่ในเขตพื้นที่ ต.พุดซา เหตุการณ์ครั้งนี้ทําให้บ้านพักอาศัยของประชาชนเสียหายทั้งหลังจํานวน 3 ราย ดังนี้
1.นายสอิ้ง เข็มพุดซา บ้านเลขที่ 127 หมู่ 8 มูลค่าความเสียหาย 1,530,000.- บาท
2.นายสมส่วน รวมใหม่ บ้านเลขที่ 28 หมู่ 8 มูลค่าความเสียหาย 623,000 บาท
3.น.ส.ระเบียบ รวมใหม่ บ้านเลขที่ 3 หมู่ 8 มูลค่าความเสียหาย 2,145,000 บาท
โดยหน่วยงานที่เกี่ยวข้องในพื้นที่ได้ดําเนินการช่วยเหลือผู้ประสบภัยแล้วในเบื้องต้น แต่เนื่องจากมูลค่าความเสียหายมีจํานวนมาก รวมทั้งบ้านเรือนอยู่อาศัยได้รับความเสียหายทั้งหลัง จําเป็นต้องก่อสร้างใหม่ ผู้ประสบภัยยังได้รับความเดือดร้อนอยู่ กองทุนเงินช่วยเหลือผู้ประสบสาธารณภัย สํานักนายกรัฐมนตรี จึงให้ความช่วยเหลือเพิ่มเติม รายละ 235,000 บาท รวมมูลค่าทั้งสิ้น 705,000 บาท โดยรัฐมนตรีประจําสํานักนายกรัฐมนตรี เป็นผู้มอบเงินช่วยเหลือ เพื่อสร้างขวัญและกําลังใจให้กับผู้ประสบภัยในครั้งนี้
รัฐมนตรีประจําสํานักนายกรัฐมนตรี ในฐานะประธานกองทุนเงินช่วยเหลือผู้ประสบสาธารณภัย สํานักนายกรัฐมนตรี กล่าวว่า การให้การช่วยเหลือผู้ประสบสาธารณภัย ได้แก่ อุทกภัย วาตภัย และอัคคีภัย ต้องพิจารณาว่าผู้ประสบภัยเข้าหลักเกณฑ์การให้ความช่วยเหลือหรือไม่ และการให้การสนับสนุนเป็นจํานวนเงินนั้น จะเป็นไปตามเกณฑ์ที่กําหนดไว้ เช่น การให้ความช่วยเหลือกรณีเสียชีวิต บ้านเรือนเสียหาย เงินทุนประกอบอาชีพ ซึ่งกระบวนการหากเรื่องมาถึงสํานักนายกรัฐมนตรีแล้ว จะใช้เวลาในการดําเนินการไม่เกิน 30 วัน และฝากถึงประชาชนว่าให้ระมัดระวังการเกิดอัคคีภัยในช่วงอากาศเปลี่ยนแปลงนี้ เพราะหากเกิดความเสียหายแล้ว จะนํามาซึ่งความสูญเสียทั้งชีวิตและทรัพย์สิน การช่วยเหลือจากกองทุนอาจจะไม่สามารถช่วยเหลือได้เต็มมูลค่าความเสียหาย แต่จะช่วยเหลือได้เพียงบางส่วนเพื่อเป็นการบรรเทาความเดือดร้อนเท่านั้น
...................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ปลัดกอบชัยฯ ในฐานะกรรมการในคณะกรรมการอ้อยและน้ำตาลทราย ได้ร่วมประชุมคณะกรรมการอ้อยและน้ำตาลทราย ครั้งที่ 2/2563
วันพุธที่ 26 กุมภาพันธ์ 2563
ปลัดกอบชัยฯ ในฐานะกรรมการในคณะกรรมการอ้อยและน้ําตาลทราย ได้ร่วมประชุมคณะกรรมการอ้อยและน้ําตาลทราย ครั้งที่ 2/2563
นายกอบชัย สังสิทธิสวัสดิ์ ปลัดกระทรวงอุตสาหกรรม ในฐานะกรรมการในคณะกรรมการอ้อยและน้ําตาลทราย ตามพระราชบัญญัติอ้อยและน้ําตาลทราย พ.ศ.2527 ได้เข้าร่วมประชุมคณะกรรมการอ้อยและน้ําตาลทราย ครั้งที่ 2/2563 ณ ห้องประชุมชั้น 1 สํานักงานคณะกรรมการอ้อยและน้ําตาลทราย
วันนี้ (26 กุมภาพันธ์ 2563) นายกอบชัย สังสิทธิสวัสดิ์ ปลัดกระทรวงอุตสาหกรรม ในฐานะกรรมการในคณะกรรมการอ้อยและน้ําตาลทราย ตามพระราชบัญญัติอ้อยและน้ําตาลทราย พ.ศ.2527 ได้เข้าร่วมประชุมคณะกรรมการอ้อยและน้ําตาลทราย ครั้งที่ 2/2563 โดยที่ประชุมได้แจ้งถึงสถานการณ์ผลผลิตอ้อยฤดูการผลิตปี 2562/2563 และรายงานการประชุมคณะกรรมการอ้อยและน้ําตาลทรายครั้งที่ 1/2563 ทั้งนี้ที่ประชุมให้คณะกรรมการฯ ร่วมกันพิจารณาการแต่งตั้งคณะกรรมการบริหาร คณะกรรมการอ้อย และคณะกรรมการน้ําตาลทราย ตามพระราชบัญญัติอ้อยและน้ําตาลทราย พ.ศ.2527 และร่างระเบียบคณะกรรมการบริหารกองทุนว่าด้วยการเก็บรักษา การหาผลประโยชน์และการใช้จ่ายเงินกองทุน พ.ศ.... ณ ห้องประชุมชั้น 1 สํานักงานคณะกรรมการอ้อยและน้ําตาลทราย
รัฐบาลไทย-ข่าวทำเนียบรัฐบาล-นายกรัฐมนตรีสั่ง กต. เร่งช่วยเหลืออำนวยความสะดวกนำคนไทยในต่างแดนกลับไทย
วันพุธที่ 6 พฤษภาคม 2563
นายกรัฐมนตรีสั่ง กต. เร่งช่วยเหลืออํานวยความสะดวกนําคนไทยในต่างแดนกลับไทย
นายกรัฐมนตรีสั่ง กต. เร่งช่วยเหลืออํานวยความสะดวกนําคนไทยในต่างแดนกลับไทย
ศาสตราจารย์นฤมล ภิญโญสินวัฒน์ โฆษกประจําสํานักนายกรัฐมนตรีเผย พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมสั่งการให้กระทรวงการต่างประเทศเร่งช่วยเหลือคนไทยในต่างแดนและอํานวยความสะดวกให้กับคนไทยที่ต้องการเดินทางกลับประเทศ โดยสถานกงสุลใหญ่ ณ เมืองฮ่องกง จัดเที่ยวบินพิเศษนําคนไทยที่ตกค้างในฮ่องกงและมาเก๊ากลับประเทศไทย จํานวน 161 คน โดยสายการบิน Thai Smile เที่ยวบินที่ WE631 เส้นทาง ฮ่องกง – กรุงเทพฯ ออกเดินทางจากเขตบริหารพิเศษฮ่องกงตั้งแต่วันที่ 4 พ.ค.63 เวลา 14.10 น. ถึงท่าอากาศยานสุวรรณภูมิเวลา 16.05 น. ซึ่งได้รับความร่วมมืออย่างดีจากรัฐบาลฮ่องกงและมาเก๊า โดยเฉพาะภารกิจนําคนไทยในมาเก๊าเดินทางมาขึ้นเครื่องบินที่ท่าอากาศยานนานาชาติฮ่องกง
ขณะที่สถานเอกอัครราชทูต ณ กรุงโคลัมโบ ประเทศศรีลังกา ร่วมกับสถานกงสุลกิตติมศักดิ์ประจําสาธารณรัฐมัลดีฟส์ ได้จัดเที่ยวบินพิเศษของสายการบิน Maldivian Airlines นําคนไทยที่ตกค้างในมัลดีฟส์ 131 คน เดินทางกลับประเทศไทยแล้ว ส่วนใหญ่เป็นนักท่องเที่ยวที่ติดค้าง ผู้ไม่มีถิ่นพํานักถาวรในมัลดีฟส์ พนักงานรีสอร์ตและบริษัท ทั้งนี้ เที่ยวบินดังกล่าวจําเป็นต้องจํากัดจํานวนที่นั่งเนื่องจากเงื่อนไขด้านสาธารณสุขในขณะนี้
สําหรับผู้ที่ติดค้างเหลืออยู่ในมัลดีฟส์และศรีลังกา สถานเอกอัครราชทูตฯ จะจัดหาเที่ยวบินกลับไทยให้โดยเร็ว โดยคํานึงถึงระบบการกักตัวภายในประเทศไทยที่สามารถรองรับผู้เดินทางกลับประเทศในแต่ละวันหากต้องการความช่วยเหลือเร่งด่วน โปรดติดต่อ+94 3070747+94 3070748และในกรณีของมัลดีฟส์ สามารถติดต่อกงสุลกิตติมศักดิ์ประจําสาธารณรัฐมัลดีฟส์ได้อีกทางหนึ่ง ที่+960 7398765
ทั้งนี้ สถานเอกอัครราชทูต ณ กรุงโคลัมโบ ยังได้แจกจ่ายถุงยังชีพให้คนไทยในศรีลังกาที่ลงทะเบียนแจ้งความประสงค์ขอกลับไทยแต่ยังไม่สามารถเดินทางกลับได้ เนื่องจากสถานการณ์การแพร่ระบาดของโควิด-19
ในส่วนของสถานเอกอัครราชทูต ณ กรุงโตเกียวได้ดําเนินการช่วยเหลือคนไทยในญี่ปุ่นระหว่างการแพร่ระบาดของเชื้อไวรัส โควิด-19 โดยได้แจกจ่ายเจลแอลกอฮอล์ฆ่าเชื้อโรค หน้ากากอนามัย อาหารแห้ง และสิ่งของเครื่องใช้ที่จําเป็น ให้กับชุมชนคนไทยที่ได้รับความเดือดร้อนด้วยแล้ว
--------------------------------
รัฐบาลไทย-ข่าวทำเนียบรัฐบาล-SME D Bank คลอดมาตรการช่วยลูกค้าได้รับผลกระทบ “ไวรัสโคโรนา” มอบสิทธิ์พักชำระหนี้เงินต้น 12 เดือน ขยายเวลาชำระหนี้ และเติมทุนดอกเบี้ยถูกเสริมสภาพคล่อง
วันศุกร์ที่ 31 มกราคม 2563
SME D Bank คลอดมาตรการช่วยลูกค้าได้รับผลกระทบ “ไวรัสโคโรนา” มอบสิทธิ์พักชําระหนี้เงินต้น 12 เดือน ขยายเวลาชําระหนี้ และเติมทุนดอกเบี้ยถูกเสริมสภาพคล่อง
SME D Bank ออกมาตรการช่วยเหลือลูกค้าได้รับผลกระทบทั้งทางตรงและทางอ้อมจากไวรัสโคโรนา มอบสิทธิ์พักชําระหนี้เงินต้นนาน 12 เดือน ขยายเวลาชําระหนี้ให้สอดคล้องกับธุรกิจ ตลอดจนขยายระยะเวลาค้ําประกัน บสย. ได้อีก 5 ปี โดยไม่ต้องเสียค่าธรรมเนียม
SME D Bank ออกมาตรการช่วยเหลือลูกค้าได้รับผลกระทบทั้งทางตรงและทางอ้อมจากไวรัสโคโรนา มอบสิทธิ์พักชําระหนี้เงินต้นนาน 12 เดือน ขยายเวลาชําระหนี้ให้สอดคล้องกับธุรกิจ ตลอดจนขยายระยะเวลาค้ําประกัน บสย. ได้อีก 5 ปี โดยไม่ต้องเสียค่าธรรมเนียม พร้อมเติมทุนสินเชื่อดอกเบี้ยพิเศษ เริ่มต้น 3% ต่อปี เพื่อเป็นทุนหมุนเวียนเสริมสภาพคล่อง
นางสาวนารถนารี รัฐปัตย์ รองกรรมการผู้จัดการ รักษาการแทนกรรมการผู้จัดการ ธนาคารพัฒนาวิสาหกิจขนาดกลางและขนาดย่อมแห่งประเทศไทย (ธพว.) หรือ SME D Bank กล่าวว่า จากสถานการณ์การแพร่ระบาดของไวรัสโคโรนา (Corona) สายพันธุ์ใหม่ 2019 ส่งผลกระทบกับเศรษฐกิจไทย โดยเฉพาะภาคการท่องเที่ยวเกิดการชะลอตัว เนื่องจากชาวจีนที่เป็นกลุ่มลูกค้าหลักที่มาท่องเที่ยวเมืองไทยจะลดปริมาณลง ดังนั้น เพื่อบรรเทาผลกระทบแก่ลูกค้ากลุ่มธุรกิจด้านการท่องเที่ยว และเกี่ยวเนื่อง เช่น ธุรกิจโรงแรม ที่พัก สินค้าเกษตรแปรรูป ร้านอาหาร ร้านขายสินค้าที่ระลึก และร้านค้าส่งร้านค้าปลีก เป็นต้น ธพว. จึงได้ออกชุด “มาตรการช่วยเหลือลูกค้าได้รับผลกระทบจากการแพร่ระบาดของไวรัสโคโรนา” เพื่อให้สามารถดําเนินธุรกิจต่อไปได้จนกว่าสถานการณ์จะกลับคืนสู่ภาวะปกติ
สําหรับชุดมาตรการช่วยเหลือดังกล่าว ประกอบด้วย 1. มาตรการพักชําระหนี้เงินต้น นานสูงสุด 12 เดือน สําหรับลูกค้าที่ได้รับผลกระทบทางตรงและทางอ้อม เพื่อเป็นการช่วยเหลือ บรรเทา ภาระการชําระหนี้ของลูกค้าธนาคาร ให้มีสภาพคล่องเพิ่มขึ้น สามารถดําเนินธุรกิจต่อไปได้ในช่วงภาวะเศรษฐกิจชะลอตัวต่อเนื่องเป็นเวลานาน โดยเริ่มพักชําระนับจากเดือนถัดไปที่ได้รับการอนุมัติพักชําระหนี้เงินต้น 2. มาตรการขยายเวลาชําระหนี้ เปิดโอกาสให้ลูกค้าสามารถขยายเวลาชําระหนี้ออกไปได้สูงสุด 5 ปี เพื่อดูแลภาระค่าใช้จ่ายให้สอดคล้องกับธุรกิจ และสําหรับลูกค้าที่ใช้ บสย.ค้ําประกันสินเชื่อเดิม สามารถขยายระยะเวลาค้ําประกันออกไปได้อีก 5 ปี โดยลูกค้าไม่ต้องเสียค่าธรรมเนียมใดๆ และการดําเนินการให้ความช่วยเหลือลูกค้าข้างต้นไม่ถือเป็นการปรับปรุงโครงสร้างหนี้ที่มีปัญหา และ 3.มาตรการเติมทุนดอกเบี้ยถูกเสริมสภาพคล่อง วงเงิน 3,000 ล้านบาท เพื่อนําไปใช้เป็นทุนหมุนเวียนเสริมสภาพคล่อง คิดอัตราดอกเบี้ยพิเศษ นิติบุคคล 3%ต่อปี ใน 3 ปีแรก บุคคลธรรมดา 5% ต่อปี ใน 3 ปีแรก ผ่อนนานสูงสุด 7 ปี
นางสาวนารถนารี กล่าวต่อว่า จากชุดมาตรการดังกล่าว จะช่วยลูกค้าลดภาระค่าใช้จ่ายในการประกอบธุรกิจ มีสภาพคล่องเพิ่มขึ้น รักษาสภาพการจ้างงานในกิจการ และช่วยป้องกันการตกชั้นได้อีกทางหนึ่ง โดยลูกค้า ธพว. ที่ได้รับผลกระทบและต้องการรับความช่วยเหลือ สามารถยื่นคําขอได้ตั้งแต่บัดนี้ไปจนถึงวันที่ 31 ธันวาคม 2563 ณ สาขา ธพว. ทั่วประเทศ หรือสอบถามข้อมูลเพิ่มเติม Call Center 1357
"SME D Bank ขอเป็นกําลังใจ และพร้อมยืนเคียงข้างช่วยเหลือพี่น้องเอสเอ็มอีไทยที่กําลังเผชิญสถานการณ์ดังกล่าวให้ผ่านพ้นปัญหาไปได้ในที่สุด" นางสาวนารถนารี กล่าว
รัฐบาลไทย-ข่าวทำเนียบรัฐบาล-สรุปข่าวการประชุมคณะรัฐมนตรี  19 มิถุนายน 2561
วันอังคารที่ 19 มิถุนายน 2561
สรุปข่าวการประชุมคณะรัฐมนตรี  19 มิถุนายน 2561
พลเอก ประยุทธ์  จันทร์โอชา นายกรัฐมนตรี เป็นประธานการประชุมคณะรัฐมนตรี
รัฐบาลไทย-ข่าวทำเนียบรัฐบาล-รมว.กระทรวงดิจิทัลฯ ร่วมพิธีทางศาสนามหามงคล 5 ศาสนา และกิจกรรม “เราทำความ ดี ด้วยหัวใจ” ถวายเป็นพระราชกุศล
วันพฤหัสบดีที่ 26 กรกฎาคม 2561
รมว.กระทรวงดิจิทัลฯ ร่วมพิธีทางศาสนามหามงคล 5 ศาสนา และกิจกรรม “เราทําความ ดี ด้วยหัวใจ” ถวายเป็นพระราชกุศล
รมว.กระทรวงดิจิทัลฯ
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) พร้อมภริยา เข้าร่วมพิธีทางศาสนามหามงคล 5 ศาสนา ถวายเป็นพระราชกุศลเนื่องในโอกาสมหามงคลเฉลิมพระชนมพรรษา สมเด็จพระเจ้าอยู่หัวมหาวชิราลงกรณ บดินทรเทพยวรางกูร 66 พรรษา 28 กรกฎาคม 2561 ซึ่งกระทรวงวัฒนธรรม ได้ร่วมกับหน่วยงานที่เกี่ยวข้องจัดขึ้น โดยมี พลเอก ประยุทธ์ จันทร์โอชา นายกรัฐมนตรี เป็นประธาน ณ ตึกสันติไมตรี (หลังนอก) ทําเนียบรัฐบาล หลังจากนั้น รมว.กระทรวงดิจิทัลฯ พร้อมด้วย นางสาวอัจฉรินทร์ พัฒนพันธ์ชัย ปลัดกระทรวงดิจิทัลฯ ได้เข้าร่วมกิจกรรมจิตอาสา “เราทําความ ดี ด้วยหัวใจ” ซึ่งเป็นกิจกรรม Big Cleaning ประกอบด้วยการกวาดถนน การฉีดน้ําล้างถนน และการจัดการกองวัชพืชที่ขึ้นรุกล้ําลําคลองบริเวณคลองเปรมประชากรและคลองผดุงกรุงเกษม รวมถึงถนนนครปฐมและพื้นที่ใกล้เคียงทําเนียบรัฐบาล โดยมีกลุ่มจิตอาสาทั้งข้าราชการ ภาคีเครือข่ายภาคเอกชน และประชาชนเข้าร่วมกิจกรรมฯ เป็นจํานวนมาก เมื่อวันที่ 26 กรกฎาคม 2561
**********************
รัฐบาลไทย-ข่าวทำเนียบรัฐบาล-บสย. ผนึก กนอ. เติมความรู้  “สานฝัน ปั้นอาชีพ” เสริมแกร่ง 3 กลุ่ม วัยแรงงาน ใกล้เกษียณ ผู้สูงอายุ
วันศุกร์ที่ 15 มีนาคม 2562
บสย. ผนึก กนอ. เติมความรู้  “สานฝัน ปั้นอาชีพ” เสริมแกร่ง 3 กลุ่ม วัยแรงงาน ใกล้เกษียณ ผู้สูงอายุ
บรรษัทประกันสินเชื่ออุตสาหกรรมขนาดย่อม (บสย.) ร่วมลงนาม การนิคมอุตสาหกรรมแห่งประเทศไทย (กนอ.) ร่วมโครงการ  “สานฝัน ปั้นอาชีพ” นําร่องเสริมความรู้ 10 แห่ง
ดร.รักษ์ วรกิจโภคาทร กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) เปิดเผยว่า ได้ร่วมลงนามบันทึกข้อตกลงความร่วมมือกับ ดร.สมจิณณ์ พิลึก ผู้ว่าการการนิคมอุตสาหกรรมแห่งประเทศไทย (กนอ.) พร้อมด้วย 16 ภาคีความร่วมมือหน่วยงานรัฐ สถาบันการเงิน ภาคประชาสังคม เอกชน และสถาบันการศึกษา ในโครงการ “สานฝัน ปั้นอาชีพ” ตามแผนยุทธ์ศาสตร์ CSR เสริมแกร่งชุมชน รอบนิคมฯ เพื่อร่วมกันเสริมสร้างทักษะเพิ่มองค์ความรู้ให้กับชุมชนรอบ กนอ.
สําหรับกรอบความร่วมมือของ บสย. จะมุ่งเน้น 3 กลุ่มสําคัญ คือ กลุ่มวัยแรงงาน กลุ่มวัยแรงงานใกล้เกษียณ กลุ่มชุมชนผู้สูงอายุ ให้ความรู้ด้านการเงิน ช่วยเหลือวิสาหกิจขนาดกลางและขนาดย่อม (SMEs) ผ่านกลไกการค้ําประกันสินเชื่อ สร้างความเชื่อมั่นให้กับสถาบันการเงินในการอนุมัติสินเชื่อมากขึ้น ช่วยให้ผู้ประกอบการ SMEs ที่มีศักยภาพแต่ขาดหลักประกัน หรือหลักประกันไม่เพียงพอ ได้รับวงเงินที่เพียงพอกับความต้องการ
ทั้งนี้ กนอ.จะนําร่อง 10 นิคมฯ ประกอบด้วย นิคมฯ บางชัน กรุงเทพฯ นิคมฯ ลาดกระบัง กรุงเทพฯ นิคมฯ บางปู จ สมุทรปราการ นิคมฯ บางพลี จ.สมุทรปราการ นิคมฯ บ้านหว้า จ.พระนครศรีอยุธยา นิคมฯ บางปะอิน จ.พระนครศรีอยุธยา นิคมฯ สหรัตนนคร จ.พระนครศรีอยุธยา นิคมฯ สมุทรสาคร จ.สมุทรสาคร นิคมฯสินสาคร จ.สมุทรสาคร และนิคมฯ อมตะซิตี้ (ชลบุรี) โดยมี 16 ภาคีเครือข่าย จะร่วมกันเติมความรู้ และ เงินทุน โดย กนอ. สมาคมเพื่อนชุมชน และ สภาอุตสาหกรรมแห่งประเทศไทย (สอท.) ทําหน้าที่ส่งเสริมและสนับสนุน และเป็นศูนย์กลางการเชื่อมโยงเครือข่าย ทั้งภาครัฐ เอกชน สถาบันการเงิน และ สถาบันการศึกษา ในการพัฒนาหลักสูตรฝึกอบรมวิชาชีพ สนับสนุนการปล่อยสินเชื่อผ่านสถาบันการเงิน ให้กับวิสาหกิจชุมชน โดยมี ธนาคารพัฒนาวิสาหกิจขนาดกลาง และขนาดย่อมแห่งประเทศไทย ธนาคารออมสิน บรรษัทประกันสินเชื่ออุตสาหกรรมขนาดย่อม เป็นพี่เลี้ยงทางการเงิน
รัฐบาลไทย-ข่าวทำเนียบรัฐบาล-ผลการประชุมคณะกรรมการส่งเสริมการพัฒนาเด็กและเยาวชนแห่งชาติ
วันพฤหัสบดีที่ 31 พฤษภาคม 2561
ผลการประชุมคณะกรรมการส่งเสริมการพัฒนาเด็กและเยาวชนแห่งชาติ
การปรับปรุงระเบียบกระทรวงศึกษาธิการว่าด้วยการให้นักเรียน นักศึกษาไปเข้าร่วมกิจกรรมของสภาเด็กและเยาวชน พ.ศ. 2558
วันนี้ (31พฤษภาคม 2561 ) เวลา 09.30 น. ณ ห้องประชุม 301 ตึกบัญชาการ ทําเนียบรัฐบาล พลเอกฉัตรชัย  สาริกัลยะ รองนายกรัฐมนตรี เป็นประธานการประชุมคณะกรรมการส่งเสริมการพัฒนาเด็กและเยาวชนแห่งชาติ ครั้งที่ 2/2561 ร่วมกับหน่วยงานที่เกี่ยวข้อง ซึ่งผลการประชุมสรุปสาระสําคัญดังนี้
ที่ประชุมเห็นชอบการปรับปรุงระเบียบกระทรวงศึกษาธิการว่าด้วยการให้นักเรียน นักศึกษาไปเข้าร่วมกิจกรรมของสภาเด็กและเยาวชน พ.ศ. 2558 โดยมีการปรับแก้ระเบียบกระทรวงศึกษาธิการฯ ที่ให้มีการเพิ่มเติม “สภาเด็กและเยาวชนตําบล สภาเด็กและเยาวชนเทศบาล สภาเด็กและเยาวชนเขต กรุงเทพมหานคร” เพื่อเป็นไปตามพระราชบัญญัติส่งเสริมการพัฒนาเด็กและเยาวชนแห่งชาติ พ.ศ. 2550 และแก้ไขเพิ่มเติม (ฉบับที่2) พ.ศ.2560 และเพื่อให้ระเบียบกระทรวงศึกษาครอบคลุมสภาเด็กและเยาวชนทุกระดับ
สําหรับการปรับแก้ระเบียบดังกล่าว ได้มีการระบุว่า การให้เด็กและเยาวชนไปร่วมกิจกรรมฯ ทางสภาเด็กและเยาวชนต้องมีหนังสือถึงผู้บริหารสถานศึกษาเพื่อขออนุญาตให้เด็กและนักศึกษาไปร่วมกิจกรรมฯ โดยไม่ถือเป็นวันลา แต่ทั้งนี้ ต้องเป็นกิจกรรมที่สร้างสรรค์สังคม ส่งเสริมกีฬา อนุรักษ์ศิลปวัฒนธรรม และทํานุบํารุงศาสนา ตลอดจนส่งเสริมความรู้ทางวิชาการและการพัฒนาตัวเอง และที่สําคัญต้องไม่มีส่วนเกี่ยวข้องกับพรรคการเมืองใด ๆ ทั้งสิ้น
....................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 29 มิถุนายน 2563 [กระทรวงสาธารณสุข]
วันจันทร์ที่ 29 มิถุนายน 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 29 มิถุนายน 2563 [กระทรวงสาธารณสุข]
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 29 มิถุนายน 2563
สถานการณ์ผู้ติดเชื้อไวรัสโคโรนา 2019 ในประเทศไทยวันนี้ มีผู้ติดเชื้อรายใหม่ 7 ราย เป็นคนไทยที่เดินทางกลับจากต่างประเทศและเข้ารับการเฝ้าระวังกักตัวในสถานที่รัฐจัดให้ (อินเดีย 6 ราย, สหรัฐอเมริกา 1 ราย) ไม่มีผู้ป่วยกลับบ้านเพิ่ม ทําให้มีผู้ป่วยกลับบ้านสะสม 3,053 ราย หรือคิดเป็นร้อยละ 96.34 ของผู้ป่วยทั้งหมด มีผู้ป่วยที่ยังรักษาอยู่ในโรงพยาบาล 58 ราย หรือร้อยละ 1.83 ของผู้ป่วยทั้งหมด ไม่มีผู้เสียชีวิตเพิ่ม รวมผู้เสียชีวิตสะสม 58 ราย ผู้ป่วยสะสมทั้งสิ้น 3,169 ราย
จากรายงานผู้ติดเชื้อรายใหม่ขณะนี้ยังคงเป็นคนไทยจากต่างประเทศ ได้ทยอยเดินทางกลับอย่างต่อเนื่อง โดยทุกคนจะต้องเข้าสู่ระบบเฝ้าระวังตามมาตรการควบคุมป้องกันโรคที่รัฐบาลจัดไว้ ทั้งการตรวจคัดกรองผู้ที่มีอาการไข้ ไอ เจ็บคอ อาการระบบทางเดินหายใจ การจัดที่พักเฝ้าระวังกักตัวเป็นเวลา 14 วัน หากพบว่าป่วยจะนําเข้าสู่ระบบการรักษาทันที เพื่อให้เกิดความมั่นใจว่าจะไม่มีการนําเชื้อเข้าสู่ประเทศไทย โดยในวันนี้จะมีคนไทยที่เดินทางกลับเข้าประเทศอีกจํานวน 491 ราย โดยมาจากประเทศคูเวต เกาหลีใต้ สหรัฐอเมริกา ทําให้ขณะนี้มีผู้ที่เข้ารับการกักตัวเพื่อเฝ้าระวังอาการในสถานที่รัฐจัดให้สะสม 48,332 ราย พบผู้ติดเชื้อ 232 ราย
สําหรับข้อมูลการตรวจหาเชื้อโควิด 19 ของประเทศไทย ด้วยวิธีการ RT-PCR จํานวน 200 ห้องปฏิบัติการ ของกระทรวงสาธารณสุข กรมวิทยาศาสตร์การแพทย์ กรมควบคุมโรค โรงเรียนแพทย์ และเอกชน ถึงวันที่ 26 มิถุนายน 2563 มีการตรวจหาเชื้อแล้วจํานวน 603,657 ตัวอย่าง และยังคงตรวจหาเชื้อจากกลุ่มเสี่ยงอย่างต่อเนื่อง
ในวันที่ 1 กรกฎาคม 2563 นี้ สถานศึกษาทุกแห่งจะเปิดทําการเรียนการสอนพร้อมกันทั่วประเทศ มีการเดินทางด้วยระบบขนส่งสาธารณะ ทั้งรถเมล์ รถไฟฟ้า เรือ เกิดความแออัดมากขึ้น การเว้นระยะห่างเป็นไปได้ยาก แนะนําให้หลีกเลี่ยงการพูดคุยกันในระยะประชิดขณะอยู่ในรถ/เรือโดยสาร ที่สําคัญคือป้องกันตัวเองด้วยการสวมหน้ากากอนามัย/หน้ากากผ้าตลอดเวลาทุกครั้งที่ออกจากบ้าน และควรมีสํารองไว้เพื่อเปลี่ยนระหว่างวัน หากสวมเฟซชิลด์ต้องสวมหน้ากากอนามัย/หน้ากากผ้าร่วมด้วย ล้างมือด้วยแอลกอฮอล์เจลบ่อยๆ หรือถ้ามีโอกาสให้ล้างด้วยน้ําและสบู่ เลี่ยงการเอามือมาสัมผัสบริเวณใบหน้า ตา จมูกปาก และหมั่นสังเกตอาการป่วยของตนเองอยู่เสมอ หากป่วยต้องหยุดงาน/หยุดเรียน อยู่บ้านรักษาตัวให้หายเพื่อป้องกันการนําเชื้อไปแพร่ให้กับผู้อื่น
********************************** 29 มิถุนายน 2563
************************************